
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 49 

- ' “ " 29 Ιανουάριου 1999 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση ψηφιακών αρχείων ορθοφωτοχαρτών μετά 
του αντιστοίχου ψηφιακού μοντέλου εδάφους 

(ϋΤΜ) στην «ΕΓΝΑΤΙΑ ΟΔΟΣ Α.Ε.». 

Τροποποίηση του εδαφίου ά της παραγράφου 1 του 
άρθρου 6του Κανονισμού Παροχώντου Ταμείου Ε¬ 
πικουρικής Ασφάλισης Προσωπικού Α.Ε. Οινοποι¬ 
ίας, Ζυθοποιίας και Οινοπνευματοποιίας. 

Αύξηση του προβλεπόμενου από τις διατάξεις της περ. 
Ζ της παρ. 2 του άρθρου 46 και της παρ. 3 του άρθρου 
57 του Ν. 2084/92 ανωτάτου ορίου εφάπαξ βοηθή¬ 
ματος που χορηγεί ο Κλάδος Πρόνοιας της ΔΕΗ. 

Μεταβίβαση αρμοδιοτήτων του Υφυπουργού Εργα¬ 
σίας και Κοινών. Ασφαλίσεων Φοίβου Ιωαννίδη, 
στο Γενικό Γραμματέα, στους Γενικούς Διευθυ¬ 
ντές και στους Διευθυντές και Τμηματάρχες της 
Γ.Γ.Κ.Α. του Υπουργείου Εργασίας και Κοινών. Α¬ 
σφαλίσεων . 

Συκρότηση Ανωτάτου Πειθαρχικού Συμβουλίου κατά 
το άρθρο 91 του Συντάγματος». 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ.278544 , 0) 

Χορήγηση ψηφιακών αρχείων ορθοφωτοχαρτών μετά 
του αντιστοίχου ψηφιακού μοντέλου εδάφους (ϋΤΜ) 
στην «ΕΓΝΑΤΙΑ ΟΔΟΣ Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

1. Του Ν. 1558/85 «Κυβέρνηση και Κυβερνητικά όργανα». 

2. Του Π.Δ. 402/88 «Οργανισμός του Υπουργείου Γεωρ¬ 
γίας» , όπως τροποποιήθηκε και ισχύει σήμερα. 

3. Το άρθρο 16 παραγ. 2 εδαφ. β του Ν. 1599/86 «Σχέση 
Κράτους Πολίτη κ.λπ.», που ορίζει ότι η σχετική δαπάνη α¬ 
ναπαραγωγής διοικητικών εγγράφων βαρύνει τον ενδια¬ 
φερόμενο. 


4. Του Ν. 2362/95 «Περί κώδικος Δημοσίου Λογιστικού». 

5. Το άρθρο 42 του Ν. 2214/94 «Ανταποδοτικά τέλη και 
εισφορές κ.λπ.». 

6. Τα αριθ. 8259/8.4.98 και 13964/13.1098 έγγραφα της 
ΕΓΝΑΤΙΑ ΟΔΟΣ Α.Ε., με τα οποία αιτεί τη χορήγηση από 
τη Δ/νσή μας, ψηφιακών αρχείων ορθοφωτοχαρτών μετά 
του αντιστοίχου ψηφιακού μοντέλου εδάφους (ϋΤΜ) και 
μας γνωστοποιεί την εξασφάλιση των σχετικών πιστώσε¬ 
ων απ’ αυτήν. 

7. Την αριθ. 33020/3062/8.5.79 απόφαση του Υπουργεί¬ 
ου Γεωργίας «περί αυξήσεως δικαιωμάτων υέρ του ΕΤΕ α¬ 
πό την χορήγηση σε διαφόρους ενδιαφερομένους Τοπο- 
γραφικών Διαγραμμάτων», σύμφωνα με την οποία εχορη- 
γούντο σε τρίτους τα πάσης φύσεως τοπογραφικά 
διαγράμματα της Δ/νσης Τοπογραφικής. 

8. Το γεγονός ότι, απαιτείται αναπροσαρμογή των τιμών 
των καθοριζομένων στην αριθ. 33020/3062/8.5.79 απόφα¬ 
ση για τη χορήγηση των στοιχείων που αιτούνται από την 
ΕΓΝΑΤΙΑ ΟΔΟΣ Α.Ε. λόγω της διαφορετικής μορφής αυ¬ 
τών. 

9. Το εγονός ότι η χορήγηση των ψηφιακών αρχείων 
στην ΕΓΝΑΤΙΑ ΟΔΟΣ Α.Ε. κρίνεται αφ’ ενός μεν απαραί¬ 
τητη λόγω του εθνικού χαρακτήρα του επιτελούμενου έρ¬ 
γου, αφ’ ετέρου δε επείγουσα για την προώθηση των ερ¬ 
γασιών αυτής, 

10. Την αρ. 1107147/1239/0006Α/96 κοινή απόφαση του 
Πρωθυπουργού και του Υπουργού Οικονομικών για την 
ανάθεση αρμοδιοτήτων. 

11. Την αρ. 33986/1998 κοινή απόφαση του Πρωθυ¬ 
πουργού και του Υπουργού Γεωργίας για την ανάθεση 
αρμοδιοτήτων, αποφασίζουμε: 

1. Εγκρίνουμε την χορήγηση στην ΕΓΝΑΤΙΑ ΟΔΟΣ Α.Ε. 
των αιτουμένων ψηφιακών αρχείων ορθοφωτοχαρτών με¬ 
τά του αντιστοίχου ψηφιακού μοντέλου εδάφους (ϋΤΜ) 
με τις παρακάτω τιμές ανά ψηφιακό αρχείο: 

α) ψηφιακό αρχείο ορθοφωτογραφίας 25.000 δρχ. ανά 
φύλλο χάρτου, 

β) ψηφιακό μοντέλο εδάφους (ϋΤΜ) 20.000 δρχ. ανά 
φύλλο χάρτου. 

2. Τα έξοδα αναπαραγωγής των παραπάνω αρχείων, α¬ 
πό τα πρωτότυπα που τηρούνται στην Δ/νση Τοπογραφι- 
κής, θα βαρύνουν την ΕΓΝΑΤΙΑ ΟΔΟΣ Α.Ε. 

3. Τα παραπάνω θα χορηγηθούν στην ΕΓΝΑΤΙΑ ΟΔΟΣ 
Α.Ε., υπό την προϋπόθεση ότι αυτή θα εξασφαλίσει τις α- 

παραίτητες εγκρίσεις από το Υπουργείο Εθνικής Άμυνας 
για τις διαβαθμισμένες περιοχές. 

4. Τα στοιχεία αυτά χορηγούνται στην ΕΓΝΑΤΙΑ ΟΔΟΣ 
ΑΈ. αποκλειστικά και μόνο για δική της χρήση. Απαγο¬ 
ρεύεται η αναπαραγωγή των χορηγουμένων αρχείων στο 
σύνολό τους ή σε τμήμα αυτών και η μεταπώλησή τους σε 
τρίτους. 

5. Το συνολικό ποσό, που θα προκύψει από τη χορήγη¬ 
ση των παραπάνω, θα κατατεθεί υπέρ Δημοσίου στον Κ.Α. 
1259. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 1998 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΓΕΩΡΓΙΑΣ 

ΝΙΚ. ΧΡΙΣΤΟΔΟΥΛΑΚΗΣ Κ. ΒΡΕΤΤΟΣ 

-♦- 

Αριθ. Φ. 110/2088 (2) 

Τροποποίηση του εδαφίου α' της παραγράφου 1 του άρ¬ 
θρου 6 του Κανονισμού Παροχώντου Ταμείου Επικου¬ 
ρικής Ασφάλισης Προσωπικού Α.Ε. Οινοποιίας, Ζυθο¬ 
ποιίας και Οινοπνευματοποιίας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του εδαφίου α της παραγράφου 1 του 
άρθρου 6 του Κανονισμού Παροχώντου Ταμείου Επικου¬ 
ρικής Ασφάλισης Προσωπικού Α.Ε. Οινοποιίας, Ζυθοποι¬ 
ίας και Οινοπνευματοποιίας, όπως τροποποιήθηκε με την 
υπ’ αριθ. 110/3/2220/28.8.1978 απόφαση του Υπουργού 
Κοινωνικών Υπηρεσιών (Β' 789). 

2. Τις διατάξεις της παραγράφου 2 του άρθρου 4 του 
Α.Ν. 1654/1939 «περί ιδρύσεως Ταμείου Επικουρικής Α- 
σφαλίσεως Εταιρειών Οινοποιίας, Ζυθοποιίας και Οινο¬ 
πνευματοποιίας» (Α' 114). 

3. Τις διατάξεις του άρθρου 59 του Α.Ν. 11.11.1935 «πε¬ 
ρί οργανισμού του Υπουργείου Εργασίας», όπως ερμη- 
νεύθηκαν αυθεντικά με το άρθρο 1 του Α.Ν. 694/1937 (Α' 
196) και συμπληρώθηκαν με το άρθρο 1 του Ν.Δ. 2520/16- 
21/8/1953 (Α' 220). 

4. Τις διατάξεις του Π.Δ. 213/1992 (Α' 102) και του Π.Δ. 
372/1995 (Α' 210). 

5. Την κοινή απόφαση του Πρωθυπουργού και του Υ¬ 
πουργού Εργασίας και Κοινωνικών Ασφαλίσεων οικ. 
1749/4.11.1998 (Β' 1171). 

6. Την υπ’ αριθ. 114 απόφαση του Διοικητικού Συμβου¬ 
λίου του Ταμείου Επικουρικής Ασφάλισης Προσωπικού 
Α.Ε. Οινοποιίας, Ζυθοποιίας και Οινοπνευματοποιίας, 
που λήφθηκε στην 3109/27.5.1998 συνεδρίασή του. 

7. Την από 16.10.1998 οικονομική έκθεση της Δ/νσης Α- 
ναλογιστικών Μελετών της Γενικής Γραμματείας Κοινωνι¬ 
κών Ασφαλίσεων. 

8. Τη γνώμη του Συμβουλίου Κοινωνικής Ασφαλίσεως 
που έχει ληφθεί κατά την 46η/14.12.1998 συνεδρίασή 
του. 

9. Τις διατάξεις του άρθρου 27 του Ν. 2081/1992 (Α' 
165). 

10. Το γεγονός ότι από τις διατάξεις της απόφασης αυ¬ 
τής δεν προκαλείται επιβάρυνση του προϋπολογισμού 
του εν λόγω Ταμείου, αλλά αντίθετα θα επηρεαστεί θετι¬ 
κά η οικονομική του εξέλιξη σε μακροχρόνια βάση και θα 


διασφαλιστεί η σταθερή εξέλιξη των εισφορών των α¬ 
σφαλισμένων, αποφασίζουμε: 

Το εδάφιο α' της παραγράφου 1 του άρθρου 6 του Κα¬ 
νονισμού Παροχώντου Ταμείου Επικουρικής Ασφάλισης 
Προσωπικού Α.Ε. Οινοποιίας, Ζυθοποιίας και Οινοπνευ¬ 
ματοποιίας, αντικαθίσταται ως εξής: 

«α. Ως συντάξιμος μισθός βάσει του οποίου υπολογίζο¬ 
νται οι συντάξεις λαμβάνεται ο μέσος όρος των πόσης (ρύ¬ 
σεως τακτικών μηνιαίων αποδοχών του ασφαλισμένου 
της τελευταίας πενταετίας, όπως αυτές αναγράφονται 
στις υποβληθείσες από τις εταιρείες στο ταμείο μηνιαίες 
μισθοδοτικές καταστάσεις, πάνω στις οποίες υπολογί¬ 
σθηκαν εισφορές στο Ταμείο σύμφωνα με τον Α.Ν. 
1654/1939». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

-φ- 

Αριθ. Φ.7./1920 (3) 

Αύξηση του προβλεπόμενου από τις διατάξεις της περ. Ζ 
της παρ. 2 του άρθρου 46 και της παρ. 3 του άρθρου 
57 του Ν. 2084/92 ανωτάτου ορίου εφάπαξ βοηθήμα¬ 
τος που χορηγεί ο Κλάδος Πρόνοιας της ΔΕΗ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 80 του Ν. 
2676/1999 (Α' 1) «Οργανωτική και λειτουργική αναδιά- 
θρωση των φορέων κοινωνικής ασφάλισης και άλλες δια¬ 
τάξεις». 

2. Το αριθμ. πρωτ. 6749.121/26.2.1998 έγγραφο του Υ¬ 
πουργείου Εθνικής Οικονομίας «Αύξηση συντάξεων και ε¬ 
φάπαξ παροχών για το έτος 1998». 

3. Τις διατάξεις των άρθρων 23 παρ. 1 εδ. ιε, 26 παρ. 1 
και 27 παρ. 1 στ. δ του Ν. 1558/85 (Α' 137). 

4. Τις διατάξεις του άρθρου 29Α του Ν. 1558/1985 (Α' 
137), όπως προσετέθη με το άρθρο 27 του Ν. 2081/1992 
(Α' 154) και τροποποιήθηκε με το άρθρο 1 παρ. 2α του Ν. 
2469/1997 (Α'38). 

5. Τις διατάξεις των Π.Δ/των 213/1992 (Α' 102) και 
372/95 (Α'201). 

6. Το γεγονός ότι από την απόφαση αυτή προκαλείται 
δαπάνη η οποία βαρύνει τους προϋπολογισμούς των α- 
ναφερόμενων οργανισμών, το ύψος της οποίας δεν μπο¬ 
ρεί να προσδιοριστεί. 

7. Τις διατάξεις του άρθρου 7 του Ν. 1275/82 (Α' 100). 

8. Την υπ’ αριθμ. οικ. 1749/4.11.1998 (ΒΊ171) κοινή α¬ 
πόφαση του Πρωθυπουργού και του Υπουργού Εργασίας 
και Κοινωνικών Ασφαλίσεων, αποφασίζουμε: 

Τοπροβλεπόμενοαπότηνπερ. Ζτηςπαρ. 2του άρθρου 
46 του Ν. 2084/92 ανώτατο όριο του εφάπαξ βοηθήματος 
που χορηγεί ο Κλάδος Πρόνοιας της ΔΕΗ, καθώς και το 
προβλεπόμενο από την παρ. 3 του άρθρου 57 του ίδιου 
νόμου ανώτατο όριο του εφάπαξ βοηθήματος που χορη¬ 
γούν τα αναφερόμενα στην παρ. 1 του άρθρου αυτού Τα¬ 
μεία, όπως ισχύει μετά την αναπροσαρμογή του με την 
Υ.Α. Φ.7/οικ. 1343/1997 (Β'680), αναπροσαρμόζεται για 
το έτος 1998 κατά ποσοστό 5%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-*- 

Αοιθ. 54 ( 4 ) 

Μεταβίβαση αρμοδιοτήτων του Υφυπουργού Εργασίας 
και Κοινών.Ασφαλίσεων Φοίβου Ιωαννίδη, στο Γενικό 
Γραμματέα, στους Γενικούς Διευθυντές και στους Δι¬ 
ευθυντές και Τμηματάρχες της Γ.Γ.Κ.Α. του Υπουργεί¬ 
ου Εργασίας και Κοινών. Ασφαλίσεων. 

ΟΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1558/85 “Κυβέρ¬ 
νηση και Κυβερνητικά Οργανα". 

2. Το Π.Δ/γμα 213/92 “Οργανισμός της Γεν.Γραμ. Κοι¬ 
νών. Αφαλίσεων" (102/Α). 

3. Τις διατάξεις του Π.Δ/τος 372/95 "Μεταφοράτης Γεν. 
Γραμ. Κοιν. Ασφαλίσεων από το Υπουργείο Υγείας, Πρόν. 
& Κοιν. Ασφαλίσεων στο Υπουργείο Εργασίας" (201/Α). 

4. Τις διατάξεις του άρθρου 27 του Ν.2081/92 (154/Α) με 
το οποίο προστέθηκε το άρθρο 29Α του Ν. 1558/85, όπως 
ισχύει μετά την τροποποίησή του με τη διάταξη της 
παρ.2ατου άρθρου 1 του Ν.2469/97 (Α/38) και το γεγονός 
ότι, από την παρούσα απόφαση δεν προκαλείται δαπάνη 
σε βάρος του Κρατικού Προϋπολογισμού. 

5. Την οικ. 1749/98 (ΦΕΚ1171/Β/98) κοινή απόφαση του 
Πρωθυπουργού και του Υπουργού Εργασίας και Κοιν. Α¬ 
σφαλίσεων "Ανάθεση αρμοδιοτήτων στον Υφυπουργό 
Εργασίας και Κοιν. Ασφαλίσεων Φοίβο Ιωαννίδη". 

6. Το Π.Δ/γμα 368/90 (145/Α) "Σύσταση Γενικών Δ/νσε- 
ων κλπ.". 

7. Την Γ1/2186/90 (761/Β) κοινή απόφαση των Υπουρ¬ 
γών Προεδρίας της Κυβέρνησης & Υγείας, Πρόνοιας & 
Κοιν. Ασφαλίσεων "Εξαίρεση διοικητικών πράξεων και εγ¬ 
γράφων από τον περιορισμό των τριών υπογραφών", ό¬ 
πως τροποποιήθηκε με την Γ1/2826/91 (ΦΕΚ 880/Β/91 
κοινή Υπουργική Απόφαση. 

8. Την ανάγκη εύρυθμης και αποδοτικής λειτουργίας 
των Υπηρεσιών της Γεν. Γραμματείας Κοιν. Ασφαλίσεων 
και της ταχείας διεκπεραίωσης των θεμάτων που τους έ¬ 
χουν ανατεθεί, αποφασίζουμε: 

Άρθρο 1 

Στο Γενικό Γραμματέα της Γεν. Γραμ. Κοιν. Ασφαλίσε¬ 
ων, μεταβιβάζουμε τις αρμοδιότητες, της: 

1. Δ/νσης Εκπαίδευσης και 

2. Των Τμημάτων: 

α) Ασφάλισης ειδικών κατηγοριών της Δ/νσης Αγροτών 
και Ανασφάλιστων Ομάδων, 
β) Τεχνικού της Δ/νσης Επιθεώρησης 
γ) Προμηθειών της Δ/νσης Οικονομικού, όπως αυτά ο¬ 
ρίζονται από το 213/92 Π.Δ/γμα. 


Άρθρο 2 

Στο Γενικό Γραμματέα της Γενικής Γραμματείας Κοιν.Α¬ 
σφαλίσεων, μεταβιβάζονται οι αρμοδιότητες, οι οποίες α- 
ναφέρονται σπς: 

1. Διοικητικές πράξεις και έγγραφα που αφορούν θέμα¬ 
τα κατάστασης προσωπικού των υπηρεσιών της Γ.Γ.Κ.Α. 
και των φορέων αρμοδιότητάς της, εκτός των Γενικών Δι¬ 
ευθυντών, καθώς και των θεμάτων πειθαρχικής δικαιοδο¬ 
σίας. 

Σπς αρμοδιότητες αυτές, περιλαμβάνονται όσες πρά¬ 
ξεις και έγγραφα αναφέρονται: 

α) Σπς κάθε φύσης μετακινήσεις του προσωπικού αυ¬ 
τού (τοποθετήσεις, μεταθέσεις, αποσπάσεις μετατάξεις 
εντός και εκτός Υπουργείου, αποστολές στο εξωτερικό 
και εσωτερικό, απλές μετακινήσεις εντός του Υπουργεί¬ 
ου, κλπ) όλων των υπαλλήλων. 

β) Σε θέση υπαλλήλων σε κατάσταση αργίας ή διαθεσι¬ 
μότητας, κλπ. 

γ) Στη χορήγηση των κάθε είδους αδειών με ή χωρίς α¬ 
ποδοχές των Γ ενικών Δ/ντών. 

2. Προτάσεις προς το Υπουργείο Εσωτερικών, Δημό¬ 
σιας Διοίκησης και Αποκέντρωσης για την έγκριση αγο¬ 
ράς αυτοκινήτων από τους ασφαλιστικούς οργανισμούς. 

3. Μετακινήσεις εκτός έδρας υπαλλήλων της Γ ,Γ.Κ.Α. 
και των Ασφαλιστικών Οργανισμών, για εκτέλεση υπηρε¬ 
σίας, καθώς και τις αποφάσεις καταβολής των εξόδων κι- 
νήσεώςτους. 

4. Προτάσεις προμήθειας μηχανογραφικού εξοπλι¬ 
σμού, ανάθεση μηχανογραφικών εργασιών-ένταξης σε ε¬ 
θνικά και ευρωπαϊκά προγράμματα, εργασιών συντήρη¬ 
σης και υποστήριξης του μηχανογραφικού εξοπλισμού 
της Γ.Γ.Κ.Α., του ΚΗΥΚΥ και των ασφαλισπκών οργανι¬ 
σμών. 

5. Τις πράξεις έγκρισης προμηθειών, δαπανών εκτέλε¬ 
σης εργασιών, ανάληψης και έγκρισης δαπανών. 

6. Την παροχή έγκρισης για προμήθεια μηχανολογικού 
εξοπλισμού της Γ.Γ.Κ.Α., του ΚΗΥΚΥ και των Ασφαλιστι¬ 
κών Οργανισμών. 

7. Την ανάληψη και διάθεση πιστώσεων, αναγνώριση 
δαπανών, έκδοση και παράταση χρηματικών ενταλμάτων 
ποσού από πέντε εκατ. (5.000.000) δρχ. και άνω, που α¬ 
νάγονται στην εκτέλεση του τακτικού προϋπολογισμού. 

8. Αποφάσεις που αφορούν εγκρίσεις δαπανών για κα¬ 
τασκηνώσεις και κοινωνικούς σκοπούς μέχρι του ποσού 
των 20 εκ. δρχ. 

9. Αποφάσεις έγκρισης αγοράς μηχανογραφικού εξο¬ 
πλισμού από τη Γ.Γ.Κ.Α., στους ασφαλιστικούς οργανι¬ 
σμούς και το ΚΗΥΚΥ με πρόχειρο διαγωνισμό. 

10. Την προκήρυξη ανοικτών ή κλειστών διαγωνισμών 
τις αποφάσεις κατακύρωσης αποτελεσμάτων καθώς και 
κάθε σχετική με το θέμα απόφαση, από το ποσό του πρό¬ 
χειρου διαγωνισμού μέχρι του ποσού των 20 εκατ. δρχ. 

11. Εγκριση χορήγησης δανείων, εφόσον υπάρχει έ¬ 
γκριση της Επιτροπής νομισματικών και πιστωτικών θε¬ 
μάτων. 

12. Τον ορισμό αντιπροσώπων ή υπαλλήλων για εκπρο¬ 
σώπηση σε συνέδρια, διοικητικά δικαστήρια, συμμετοχή 
σε σεμινάρια, εκπαιδευτικά προγράμματα και άλλες συ¬ 
ναντήσεις στο εσωτερικό και εξωτερικό, καθώς και έγκρι¬ 
ση των σχετικών δαπανών. 

13. Εγγραφα προς πς υπηρεσίες των Ευρωπαϊκών Κοι¬ 
νοτήτων, τις αρμόδιες υπηρεσίες του Υπουργείου Εξωτε¬ 
ρικών ή άλλων Υπουργείων σχετικά με τις θέσεις της 
Γ.Γ.Κ.Α. 

14. Τη διαβίβαση πορισμάτων διαχειριστικών ελέγχων 
και διοικητικών ερευνών στους Ασφαλιστικούς Οργανι¬ 
σμούς και στις διοικητικές και δικαστικές αρχές. 

15. Γενικές εγκυκλίους και οδηγίες με τις οποίες παρέ¬ 
χονται ερμηνευτικές πληροφορίες και οδηγίες στα πλαί¬ 
σια της ακολουθούμενης πρακτικής και νομολογίας. 

16. Εγγραφα αρμοδιότητας προϊσταμένου Δ/νσης, αν 
στη σύνταξή τους συμπράττουν περισσότερες Δ/νσεις 
της Γεν.Γραμ. Κοιν.Ασφαλίσεων. 

17. Την έκδοση αποφάσεων αυξομείωσης πιστώσεων 
του προϋπολογισμού εξόδων της Γ.Γ.Κ.Α. και συναφών 
προτάσεων στο Γεν.Λογιστήριο του Κράτους, συμπερι¬ 
λαμβανομένων και των περιπτώσεων εκείνων που ζητείται 
διάθεση πιστώσεων από το αποθεματικό. 

18. Ερωτήματα στο ΚΕΣΥ που αφορούν εξαιρετικής ση¬ 
μασίας θέματα. 

19. Εγκριση χορήγησης αντιγράφων πρωτοτύπων εγ¬ 
γράφων με διαβάθμιση "άκρως απόρρητο". 

20. Χορήγηση άδειας για άσκηση ιδιωτικού έργου με α- 
μοιβή. 

21. Υπογραφή συμβάσεων πρόσληψης υπαλλήλων με 
σχέση εργασίας ιδιωτικού δικαίου για πς ανάγκες της 
Γ.Γ.Κ.Α. 

22. Προτάσεις για έγκριση υπερωριακής εργασίας για 
προσωπικό ιδιωτικού δικαίου στα Γ.Γ.Κ.Α. (απασχόλησης 
κατά τις Κυριακές και εξαιρέσιμες) προτάσεις για έγκρι¬ 
ση υπερωριών στην Επιτροπή Τιμών και Εισοδημάτων για 
το μόνιμο προσωπικό της Γ.Γ.Κ.Α. και των Ασφαλιστικών 
Οργανισμών. 

Άρθρο 3 

1. Μεταβιβάζουμε στους Γ ενικούς Διευθυντές της Γ ενι¬ 
κής Γραμματείας Κοινωνικών Ασφαλίσεων, το δικαίωμα 
να υπογράφουν τα παρακάτω θέματα στον τομέα αρμο- 
διότητάς τους. 

Α. Γ ενικά θέματα: 

1. Την έκδοση ερμηνευτικών εγκυκλίων για την εφαρ¬ 
μογή της κείμενης νομοθεσίας. 

2. Τις απαντήσεις σε αιτήματα επανεξέτασης ή αναφο¬ 
ρές παραπόνων ή καταγγελίες πολιτών κατά πράξεων ή 
παραλείψεων υπηρεσιακών οργάνων της Γ.Γ.Κ.Α. 

3. Τις απαντήσεις σε ερωτήματα ν.π.δ.δ. υπηρεσιών ή 
πολιτών, εφόσον δεν έχουν λυθεί από τη νομολογία. 

4. Τις απαντήσεις - αντικρούσεις σε προσφυγές ενώ¬ 
πιον των δικαστηρίων. 

5. Τις απαντήσεις σε αιτήματα πολιτών, σωματείων κ.λπ 
αρμοδιότητας περισσοτέρων διευθύνσεων που αφορούν 
τον τομέα ευθύνης τους. 

2. Ο Γενικός Διευθυντής Κοινωνικής Ασφάλισης πέραν 
από τις αρμοδιότητες της παρ. 1 έχει ειδικότερα δικαιώ- 
μα υπογραφής και στα παρακάτω θέματα: 

1. Εγκριση για την εξαίρεση από την εφαρμογή της ελ¬ 
ληνικής κοινωνικοασφαλιστικής νομοθεσίας των αλλοδα¬ 
πών και Ελλήνων που ζητούν τη διατήρηση υπαγωγής 
τους στο ασφαλιστικό σύστημα άλλου κράτους. 

2. Παραπομπή θεμάτων σε άλλες δημόσιες αρχές ή υ¬ 
πηρεσίες για γνωμοδότηση ή μελέτη. 


3.0 Γ ενικός Δ/ντής Διοικητικής Υποστήριξης, πέραν α¬ 
πό τις αρμοδιότητες της παρ.1 έχει ειδικότερα δικαίωμα 
υπογραφής και στα παρακάτω θέματα: 

1) Τον καταλογισμό στους υπολόγους διαχείρισης κάθε 
υλικού και μηχαν/κού εξοπλισμού. 

2) Την κύρωση πινάκων προακτέων. 

3) Τις πειθαρχικές αποφάσεις και πράξεις πειθαρχικής 
διαδικασίας εφόσον επιλαμβάνεται ως πειθαρχικός προϊ¬ 
στάμενος, σύμφωνα με τις διατάξεις του Π.Δ/τος 611/77. 

4) Την απ’ ευθείας ανάθεση ή την προκήρυξη πρόχει¬ 
ρων διαγωνισμών, τις αποφάσεις κατακύρωσης αποτελε¬ 
σμάτων καθώς και κάθε σχετική με το θέμα απόφαση μέ¬ 
χρι του ποσού του πρόχειρου διαγωνισμού. 

5) Συστάσεις προς τους ασφαλιστικούς Οργανισμούς 
για τη συμμόρφωσή τους προς τις παρατηρήσεις και υ¬ 
ποδείξεις των επιθεωρητών και λοιπών ελεγκτικών οργά¬ 
νων. 

6) Ανάληψη, διάθεση πιστώσεων και αναγνώριση δαπα¬ 
νών Εθνικής Αντίστασης. 

7) Τη διάθεση χρήσης μηχανημάτων, εργαλείων και υλι¬ 
κών στις υπηρεσίες της Γ.Γ.Κ.Α., στους Οργανισμούς Κοι¬ 
νωνικής Ασφάλισης και στο ΚΗΥΚΥ. 

8) Την ανάληψη και διάθεση πιστώσεων, αναγνώριση 
δαπανών, έκδοση και παράταση χρηματικών ενταλμάτων 
ποσού από 2 εκατ. δρχ. μέχρι 5 εκατ. δρχ. 

9) Αποφάσεις έγκρισης αγοράς μηχανογραφικού εξο¬ 
πλισμού από τους Ασφαλιστικούς Οργανισμούς μέχρι 
του ποσού που ισχύει κάθε φορά για την προμήθεια ειδών 
με πρόχειρο διαγωνισμό. 

10) Συγκρότηση-ορισμός μελών Επιτροπών προμηθει¬ 
ών και παραλαβών της Γ.Γ.Κ.Α. 

11) Διοικητική έγκριση για αποδέσμευση ποσών από 
τον προϋπολογισμό των Ασφ. Οργανισμών μέχρι του πο¬ 
σού που ισχύει κάθε φορά για την προμήθεια ειδών χωρίς 
διαγωνισμό (απευθείας ανάθεση). 

12) Αποφάσεις έγκρισης αγοράς μηχανογραφικού εξο¬ 
πλισμού από τη Γ.Γ.Κ.Α., τους ασφαλιστικούς Οργανι¬ 
σμούς και το ΚΗΥΚΥ μέχρι του ποσού που ισχύει κάθε φο¬ 
ρά για την προμήθεια ειδών χωρίς διαγωνισμό (απευθεί¬ 
ας ανάθεση). 

13) Τις αποφάσεις χορήγησης κάθε είδους αδειών με ή 
χωρίς αποδοχές στους προϊσταμένους Δ/νσεων. 

Άρθρο 4 

Μεταβιβάζουμε στους Δ/ντές της Γ.Γ.Κ.Α. το δικαίωμα 
να υπογράφουν τα παρακάτω θέματα : 

1) Κατανομή του προσωπικού στα τμήματα της διεύ¬ 
θυνσης που προϊστανται, εκτός των προϊσταμένων τμη¬ 
μάτων και γραφείων. 

2) Τον ορισμό υπαλλήλων με οποιαδήποτε σχέση εργα¬ 
σίας για παρακολούθηση, χωρίς εκπαιδευτική άδεια, συ¬ 
νεδρίων, σεμιναρίων και εκπαιδευτικών προγραμμάτων 
στο εσωτερικό. 

3) Παροχή οδηγιών για την εφαρμογή της νομοθεσίας 
του αντικειμένου τους. 

4) Έκδοση εγκυκλίων σε θέματα της αρμοδιότητάς 
τους. 

5) Παροχή πληροφοριών σε αιτήσεις ακύρωσης ή προ¬ 
σφυγής στο Συμβούλιο της Επικράτειας ή στα αρμόδια 
Διοικητικά Δικαστήρια. 

6) Παροχή πληροφορικών στη Νομική Υπηρεσία σε α- 

γωγές ή αιτήσεις αναγνώρισης απαιτήσεων κατά του δη¬ 
μοσίου ή συμβιβασμού με αυτό. 

7) Υπογραφή εγγράφων και πράξεων που εκδίδονται σε 
εκτέλεση υπουργικών αποφάσεων. 

8) Απαντήσεις σε αιτήματα πολιτών και οργανώσεων ε¬ 
πί θεμάτων που έχει απαντήσει ή έχει λάβει θέση ο Υ¬ 
πουργός. 

9) Χορήγηση κανονικών αδειών στους υπαλλήλους της 
Δ/νσης. 

10) Πράξεις για θέσεις εγγράφων στο αρχείο για θέμα¬ 
τα αρμοδιότητας περισσοτέρων τμημάτων, καθώς και έ¬ 
γκριση για χορήγηση αντιγράφων των εγγράφων αυτών, 
συμπεριλαμβανομένης και της έγκρισης και γνωστοποίη¬ 
σης διοικητικών εγγράφων κατά το άρθρο 16 του 
Ν. 1599/86. 

11) Υπογραφής εγγράφων που αναφέρονται γενικά σε 
θέματα τρέχουσας υπηρεσιακής φύσης ή στην εκτέλεση 
δικαστικής απόφασης, ή σε θέματα που έχει γνωμοδοτή- 
σει το αρμόδιο συλλογικό όργανο, εκτός των περιπτώσε¬ 
ων ειδικής εξουσιοδότησης άλλου οργάνου με την πα¬ 
ρούσα απόφαση. 

12) Πρόταση έκδοσης εντολών προς υπαλλήλους των 
Δ/νσεών τους για εκτέλεση υπηρεσίας εκτός έδρας. 

13) Απαντήσεις σε ερωτήματα υπηρεσιών και Οργανι¬ 
σμών Κοινωνικής Ασφάλισης σχετικά με την εφαρμογή 
της νομοθεσίας τους. 

14) Απαντήσεις σε αιτήματα ασφαλισμένων ή συνδικα¬ 
λιστικών οργανώσεων μέχρι β'βαθμού για μείωση των 
προϋποθέσεων χορήγησης παροχών, ή σε αιτήσεις πολι¬ 
τών για χορήγηση παροχών χωρίς προϋποθέσεις, ή με ει¬ 
δικές προϋποθέσεις έξω από τα πλαίσια των κυβερνητι¬ 
κών εξαγγελιών. 

15) Παραπομπή στο Συμβούλιο Κοινωνικής Ασφάλισης 
αιτήσεων ή προτάσεων των ασφαλιστικών οργανισμών 
για τροποίηση της νομοθεσίας τους, καθώς και αιτήσεων 
για επίλυση αμφισβητήσεων. 

16) Πληροφορίες σε αρμόδιες υπηρεσίες του Δημοσίου 
σε φυσικά ή νομικά πρόσωπα στο εσωτερικό ή το εξωτε¬ 
ρικό για θέματα σχετικά με αντικείμενο της διεύθυνσης. 

Άρθρο 5 

Ειδικότερα πέραν των αναφερομένων στο προηγούμε¬ 
νο άρθρο, μεταβιβάζουμε το δικαίωμα να υπογράφουν οι 
παρακάτω Δ/ντές, ως εξής: 

Α. Ο Δ/ντής της Δ/νσης Οικονομικού : 

1) Την ανάληψη και διάθεση πιστώσεων, αναγνώριση 
δαπανών, έκδοση και παράταση χρηματικών ενταλμάτων 
ποσού δρχ. από 1 εκατ. δρχ. μέχρι 2 εκατ. δρχ. σε εκτέλε¬ 
ση του τακτικού προϋπολογισμού. 

2) Την έγκριση και αναγνώριση δαπάνης, ανεξαρτήτως 
ποσού σε εκτέλεση δικαστικής απόφασης ή δαπάνης πο¬ 
σού που νόμιμα έχει εκκαθαριστεί. 

3) Την εντολή πληρωμής μισθών και άλλων αποδοχών 
των υπαλλήλων της Γ.Γ.Κ.Α. 

4) Πρόταση στο Υπουργείο Οικονομικών για έγκριση πί¬ 
στωσης για διορισμούς, προαγωγές, μεταθέσεις, μετα¬ 
τάξεις και λοιπές μεταβολές του προσωπικού. 

5) Μίσθωση μεταφορικών μέσων δημόσιας χρήσης. 

6) Εντολή επισκευής μηχανημάτων και επίπλων της 
Γ.Γ.Κ.Α. μέχρι του ποσού που ισχύει κάθε φορά για προ¬ 


μήθεια ειδών χωρίς δημόσιο διαγωνισμό. 

7) Έκδοση χρηματικών ενταλμάτων σε βάρος του 
Λ.Β.Κ.Α. 

8) Έγκριση παγίων προκαταβολών. 

Β. Ο Δ/ντής της Δ/νσης Διοικητικής Οργάνωσης : 

Έγγραφα προς Υπουργεία, νομικά πρόσωπα, συνδέ¬ 
σμους, επιμελητήρια και συνδικαλιστικές οργανώσεις 
προς υπόδειξη εκπροσώπων για τη συγκρότηση των Διοι¬ 
κητικών Συμβουλίων και Επιτροπών των Ασφαλιστικοί 
Οργανισμών. 

Γ. Ο Δ/ντής της Δ/νσης Διοίκησης : 

1) Έγκριση του ετήσιου προγράμματος κανονικής άδει¬ 
ας των υπαλλήλων της Γ.Γ.Κ.Α. 

2) Ερωτήματα προς το Υπηρεσιακό Συμβούλιο για θέ¬ 
ματα υπηρεσιακής κατάστασης των υπαλλήλων της 
Γ.Γ.Κ.Α. και των Ασφαλιστικών Οργανισμών. 

3) Πράξεις λύσης της υπαλληλικής σχέσης λόγω απο¬ 
δοχής παραίτησης και λόγω απόλυσης για τις περιπτώ¬ 
σεις του άρθρου 257 του Υπαλληλικού Κώδικα 
(Π.Δ.611/77) εκτός των στοιχείων στ και ζ περιπτώσεων. 

4) Τα έγγραφα παραπομπής των υπαλλήλων για υγειο¬ 
νομική εξέταση από βαθμό Β' μέχρι και Γεν.Δ/ντή. 

5) Τα έγγραφα που απευθύνονται στα δικαστήρια και α- 
ναφέρονται σε ένδικα μέσα που έχουν ασκηθεί κατά πρά¬ 
ξεων ή παραλείψεων της διοίκησης. 

6) Χορήγηση κάθε είδους αδειών με ή χωρίς αποδοχές 
σε όλους τους υπαλλήλους και των υπαλλήλων με σύμ¬ 
βαση εργασίας ιδ.δικαίου, εκτός των Γενικών Δ/ντών και 
Προϊσταμένων Δ/νσεων 

7) Έγκριση εγκατάστασης και μεταφοράς τηλεφωνικών 
συνδέσεων στους Ασφαλιστικούς Οργανισμούς. 

8) Πράξεις μονιμοποίησης υπαλλήλων. 

Άρθρο 6 

Α. Μεταβιβάζουμε στους Τμηματάρχες της Γ.Γ.Κ.Α. το 
δικαίωμα να υπογράφουν τα παρακάτω θέματα : 

1) Απαντήσεις σε αιτήσεις πολιτών, σωματείων ή νομι¬ 
κών προσώπων, χωρίς να αναλαμβάνουν υποχρεώσεις ή 
δεσμεύσεις για το Δημόσιο ή Ν.Πρόσωπο αρμοδιότητας 
Γ.Γ.Κ.Α. 

2) Παροχή πληροφοριών και στοιχείων που αφορούν το 
αντικείμενο της υπηρεσίας τους, καθώς και διαβίβαση εγ¬ 
γράφων. 

3) Μελέτη υπηρεσιακών θεμάτων και προετοιμασία επί¬ 
λυσης υποθέσεων που εκκρεμούν. 

4) Ανακοινώσεων ή κοινοποιήσεων Π.Δ/των ή Υπουργι¬ 
κών Αποφάσεων και τα, σε εκτέλεση αυτών, έγγραφα. 

5) Κατάθεση εγγράφων στο αρχείο. 

6) Χορήγηση πιστοποιητικών και βεβαιώσεων σε θέμα¬ 
τα που σύμφωνα με το Νόμο, μπορούν να χορηγηθούν α¬ 
πό τα στοιχεία που τηρούνται στην Υπηρεσία. 

Άρθρο 7 

Ειδικότερα πέραν των αναφερομένων στο προηγούμε¬ 
νο άρθρο μεταβιβάζουμε το δικαίωμα να υπογράφουν οι 
παρακάτω προϊστάμενοι Τμημάτων, ως εξής : 

Α. Ο Τμ/ρχης του Τμήματος Προσωπικού της Δ/νσης Δι¬ 
οίκησης: 

1) Πράξεις προαγωγής των μονίμων υπαλλήλων. 

2) Αποφάσεις αλλαγής κλιμακίου των υπαλλήλων κατά 
τις διατάξεις του άρθρου 3, Ν.2470/97. 

3) Απαντήσεις σε αιτήματα υπαλλήλων σχετικά με την 
υπηρεσιακή τους κατάσταση. 

4) Τα πιστοποιητικά ή βεβαιώσεις για την υπηρεσιακή ή 
μισθολογική κατάσταση των υπαλλήλων και γενικά πιστο¬ 
ποιητικά και βεβαιώσεις για θέματα, που είναι δυνατό να 
βεβαιωθούν από στοιχεία που τηρούνται στην υπηρεσία. 

5) Ανακοινώσεις αποφάσεων διορισμού και έγγραφα, 
κοινοποίησης καταστάσεων του άρθρου 8 του Ν. 1586/86. 

6) Αποφάσεις χορήγησης αδειών, χωρίς αποδοχές ή 
κύησης ή λοχείας στους υπαλλήλους με οποιαδήποτε 
σχέση εργασίας. 

7) Αποφάσεις χορήγησης αναρρωτικών αδειών σε ό¬ 
λους τους υπαλλήλους μέχρι βαθμού Β', τα έγγραφα πα¬ 
ραπομπής των υπαλλήλων μέχρι βαθμού Γ για υγειονομι¬ 
κή εξέταση καθώς και τις αποφάσεις δικαιολόγησης της 
αποχής από τα υπηρεσιακά καθήκοντα για λόγους ασθέ¬ 
νειας με αποδοχές ή χωρίς αποδοχές των υπαλλήλων με 
σχέση εργασίας ιδιωτικού δικαίου, εκτός Γ ενικών Δ/ντών 
και Προϊσταμένων Δ/νσεων. 

8) Αποφάσεις προσαύξησης του μισθού των υπαλλή¬ 
λων μετά επιδόματα χρόνου υπηρεσίας, σπουδών και λοι¬ 
πά επιδόματα. 

9) Τα προπαρασκευαστικά, υπομνηστικά και γενικότε¬ 
ρα όλα τα διαδικαστικά έγγραφα οποιουδήποτε περιεχο¬ 
μένου, περιλαμβανομένων και εκείνων με τα οποία ζητού¬ 
νται ή παρέχονται πληροφορίες ή ανακοινώνονται πρά¬ 
ξεις της διοίκησης. 

10) Τις περιλήψεις αποφάσεων και πράξεων που δημο¬ 
σιεύονται στην Εφημερίδα της Κυβερνήσεως Προεδρι¬ 
κών Δ/των και λοιπών πράξεων. 

11) Αλληλογραφία με φορείς του Δημοσίου τομέα για 
τρέχοντα υπηρεσιακά θέματα. 

12) Θεώρηση υπογραφών υπαλλήλων, όπου προβλέπε- 
ται σύμφωνα με τις διατάξεις που ισχύουν. 

13) Διαβίβαση συνταξιοδοτικών φακέλλων στην υπηρε¬ 
σία συντάξεων. 

14) Παραπομπή στα Υπ. Συμβούλια ενστάσεων κατά πι¬ 
νάκων αρχαιότητας υπαλλήλων και υπηρεσιακών υποθέ¬ 
σεων, καθώς και ενστάσεων στις υγειονομικές επιτροπές 
για τη χορήγηση αναρρωτικών αδειών. 

15) Πράξεων αλλαγής ή προσθήκη επωνύμων υπαλλή¬ 
λων της Γ.Γ.Κ.Α. 

16) Ανακοίνωση ερμηνευτικών εγκυκλίων για τα ζητή¬ 
ματα προσωπικού, αποδοχών, κ.λ.π. 

17) Τα γενικότερα θέματα σημαιοστολισμού, εθιμοτυ¬ 
πίας δημοσίων εορτών και επισήμων τελετών. 

Β. Ο Τμ/ρχης του Τμήματος Οικονομικής Διοίκησης : 

1) Ανάληψη και διάθεση πιστώσεων, αναγνώριση δαπα¬ 
νών, έκδοση και παράταση χρηματικών ενταλμάτων πο¬ 
σού μέχρι 1.000.000 δρχ. σε εκτέλεση του τακτικού προ¬ 
ϋπολογισμού. 

2) Πιστοποίηση ή βεβαίωση καταβαλλομένων αποδο¬ 
χών προσωπικού για φορολογική ή άλλη νόμιμη χρήση. 

Γ. Ο Τμ/ρχης του τμήματος Προμηθειών: 

Σύναψη συμβάσεων προμηθειών και εκτέλεση εργα¬ 
σιών μέχρι ποσού 500.000 δρχ. 

Δ. Ο Τμ/ρχης του τμήματος Τεχνικού της Δ/νσης Επιθε¬ 
ώρησης: 

Έγγραφα προς τους Οργανισμούς Κοιν. Ασφάλισης κι 


άλλες αρχές, σχετικά με την παροχή οδηγιών ή πληροφο¬ 
ριών σε θέματα τεχνικής φύσεως που αφορούν την ανέ¬ 
γερση, επισκευή, μίσθωση ή συμπληρωματικές εργασίες 
ακινήτων. 

Άρθρο 8 

1. Σε περίπτωση έλλειψης, απουσίας ή κωλύματος των 
Γενικών Δ/ντών οι αρμοδιότητες που αναφέρονται στο 
άρθρο 3 της απόφασης αυτής θα ασκούνται από το Γ ενι¬ 
κό Γραμματέα της ΓΓΚΑ. 

2. Η κατά τα προηγούμενα άρθρα μεταβίβαση δικαιώ¬ 
ματος υπογραφής "Με εντολή Υπουργού" στους προϊ¬ 
σταμένους Δ/νσεων και Τμ/των, ισχύει και για τους νόμι¬ 
μους αναπληρωτές σε περίπτωση έλλειψης, απουσίας ή 
κωλύματος τους. 

Άρθρο 9 

1. Σε κάθε περίπτωση έκδοσης πράξης σύμφωνα με τα 
προηγούμενα άρθρα μνημονεύεται στο προοίμιό της η α¬ 
πόφαση αυτή. 

2. Από την ισχύ της απόφασης αυτής, καταργείται κάθε 
προηγούμενη που ρυθμίζει τα ίδια θέματα για τον τομέα 
αρμοδιότητας της Γενικής Γραμματείας Κοιν. Ασφαλίσε¬ 
ων. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

4 - 

Αριθ.5149 (5) 

Συκρότηση Ανωτάτου Πειθαρχικού Συμβουλίου κατά το 
άρθρο 91 του Συντάγματος. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις δαιτάξεις: α) του άρθρου 91 του Συντάγματος, β) 
του άρθρου 96 του Κώδικα οργανισμού Δικαστηρίων και 
κατάστασης δικαστικών λειτουργών (κυρωτικός νόμος 
1756/1988, ΦΕΚ 35Α) και γ) του άρθρου 16 του ν. 
2171/1993 (ΦΕΚ207Α). 

2. Το υπ’ αριθμ. 214/1998 πρακτικό συνεδριάσεως του 
Α’ Τμήματος του Συμβουλίου της Επικράτειας και 

3. Το γεγονός ότι η παρούσα απόφαση δεν προκαλείται 
δαπάνη σε βάρος του Κρατικού Προϋπολογισμού, Συ¬ 
γκροτούμε: 

Το κατά το άρθρο 91 του Συντάγματος Ανώτατο Πει¬ 
θαρχικό Συμβούλιο για την, από 1ης Ιανουάριου 1999 μέ¬ 
χρι 31ης Δεκεμβρίου 1999, χρονική περίοδο, αποτελού- 
μενο από τον Πρόεδρο του Συμβουλίου της Επικράτειας, 
ως Πρόεδρο και από τα κάτωθι μέλη που κληρώθηκαν α¬ 
πό το Συμβούλιο της Επικράτειας, κατά την συνεδρίαση 
της 29ης Δεκεμβρίου 1998: 

Α. Από τα μέλη του Συμβουλίου της Επικράτειας: Σοφο¬ 
κλή Χαραλαμπίδη και Παναγιώτη Ζ. Φλώρο, Συμβούλους 
της Επικράτειας, ως τακτικά μέλη και Πέτρο Χριστόφορο 
και Νικόλαο Ντούβα, Συμβούλους της Επικράτειας, ως α¬ 
ναπληρωματικά μέλη. 

Β. Από τα μέλη του Αρείου Πάγου: Κωνσταντίνο Παπα- 
λάκη, Αντιπρόεδρο του Αρείου Πάγου και Θεόδωρο Πρα- 
σουλίδη, Αρεοπαγίτης, ως τακτικά μέλη και Χαράλαμπο 

Μυρσινιά και Θεόδωρο Τόλια, Αντιπροέδρους του Αρείου 
Πάγου, ως αναπληρωματικά μέλη. 

Γ. Από τα μέλη του Ελεγκτικού Συνεδρίου: Μιχαήλ Σπη- 
λιωτακάρα και Γεώργιο - Σταύρο Κούρτη, Συμβούλους 
του Ελεγκτικού Συνεδρίου, ως τακτικά μέλη και Ιωάννη 
Κωτσόπουλο, Σύμβουλο του Ελεγκτικού Συνεδρίου και 
Γεώργιο Γεωργούλια, Αντιπρόεδρο του Ελεγκτικού Συνε¬ 
δρίου, ως αναπληρωματικά μέλη και 

Δ. Από τους καθηγητές Α’ βαθμίδας νομικών μαθημά¬ 
των των νομικών σχολών των Πανεπιστημίων της Χώρας: 
Ιουλία Βελισσαροπούλου και Κωνσταντίνο Κεραμέα, Κα¬ 
θηγητές Νομικής Σχολής Πανεπιστημίου Αθηνών, ως τα¬ 


κτικά μέλη και Σωτήριο Λύτρα και Κωνσταντίνο Μαυριά, 
Καθηγητές Νομικής Σχολής Πανεπιστημίου Αθηνών, ως 
αναπληρωματικά μέλη. 

Το Ανώτατο Πειθαρχικό Συμβούλιο τελεί υπό την Προε¬ 
δρία του Προέδρου του Αρείου Πάγου, σε περίπτωση που 
τούτο κρίνει επί πειθαρχικού αδικήματος μέλους του Συμ¬ 
βουλίου της Επικράτειας. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΕΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΗρ: νννννν.βΙ.ςΓ 
ΙΝΤΕΒΝΕΤ: ΙιοΙ.ρΓ 
β-ιηβίΙ: ηνβδ @ ΙιοΙ.ρΓ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ, 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ * Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 8 σελίδες και άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 - . 

70.000 - . 3.500 » . 

30.000 » . 1.500 » . 

15.000 » . 750 » . 

5.000 » . 250 » . 

10.000 » . 500 » . 

3.000 » . 150 » . 

10.000 » . 500 - . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 * . 12.500 * . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι ϋπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' ~1 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






